ปัญหา: เรื่องเดิม บริเวณถนนดังกล่าว ตรงข้ามปั๊มน้ำมัน ปตท บาง 5 พบฝุ่นจากร้านจำหน่ายอุปกรณ์ก่อสร้าง (ไม่ทราบชื่อร้าน) จากการลงดิน หรือเคลื่อนย้ายหินดินทรายที่อยู่บริเวณใกล้เคียง ช่วงเวลา 07.00-17.00 น. สร้างความเดือดร้อนให้กับผู้พักอาศัยใกล้เคียง 

อ้างอิงเลขที่รับแจ้ง 4LT7EY เจ้าหน้าที่ตอบกลับมาเมื่อวันที่ 23/08/67 แจ้งว่า ฝ่ายสิ่งแวดล้อมและสุขาภิบาล ได้ดำเนินการตรวจสอบสถานที่ดังกล่าวแล้ว พบว่าร้านดังกล่าวประกอบกิจการร้านจำหน่ายวัสดุก่อสร้าง ณ อาคารเลขที่ 781 ถนนบางบอน 5 แขวงหนองแขม เขตหนองแขม ขณะตรวจสอบพบว่าในร้านดังกล่าวมีการเก็บหินและทราย ไว้เพื่อจำหน่าย โดยไม่มีระบบป้องกันฝุ่นละออง และไม่มีระบบสเปรย์น้ำบริเวณที่เก็บหินและทราย จึงอาจทำให้มีฝุ่นละอองฟุ้งกระจายโดยรอบ สร้างความเดือดร้อนให้กับผู้อยู่อาศัยบริเวณใกล้เคียง จึงได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 เล่มที่ 1/67 เลขที่ 14 ลงวันที่ 22 สิงหาคม 2567 ขอให้ดำเนินการ ติดตั้งแผงกั้นป้องกันการฟุ้งกระจายของฝุ่นละอองโดยรอบสถานประกอบการ จัดให้มีสเปรย์ละอองน้ำฝอย บริเวณกองทรายและหิน ซึ่งทางผู้ประกอบการยินดีปฏิบัติตาม ฝ่ายสิ่งแวดล้อมและสุขาภิบาลจะดำเนินการติดตามและตรวจสอบอย่างต่อเนื่อง ทั้งนี้ หากผู้ร้องประสงค์เเจ้งข้อมูลเพิ่มเติมให้โทรศัพท์มายัง ฝ่ายสิ่งแวดล้อม ฯ ทางหมายเลขโทรศัพท์ 0 2421 1227 ต่อ 7319

ผู้ร้องแจ้งว่า เมื่อวันที่ 22 สิงหาคม 67 ทางร้านค้าวัสดุก่อสร้างดังกล่าวมีการแก้ไขปัญหา โดยใช้วัสดุที่ไม่ได้มาตรฐาน ขอให้เจ้าหน้าที่ตรวจสอบอีกครั้ง เพื่อให้มีการแก้ไขปัญหาอย่างถาวร
ถนน: บางบอน 5
จุดสังเกต: ติดกับทางเข้าหมู่บ้านเพชรมนทนกรีน
เขต: หนองแขม
#1555